Norbrygg

Norbrygg - norsk hjemmebryggerforening er en landsdekkende organisasjon for personer med interesse for hjemmebrygging av øl. Organisasjonen ble stiftet i 1998 og har  overkant av 3 000 medlemmer.

Typedefinisjoner 
Norbrygg vedlikeholder en egen definisjonsliste for ølstiler som de bruker for å dømme øl. Anno 2023 inneholder denne lista 13 hovedkategorier, hver med en håndfull underkategorier.

NM i hjemmebrygging 
Hvert år arrangerer Norbrygg norgesmesterskap i hjemmebrygging hvor en konkurrerer i å brygge øl etter foreningens definisjoner av øltyper. Typisk vil en konkurrere i et gitt antall stiler som roteres hvert år. Vinnere kåres av et dommerpanel bestående av Norbrygg-sertifiserte øldommere.

Vinneren av norgesmesterskapet har de siste årene blitt brygget kommersielt i samarbeid med Nøgne Ø i Grimstad og solgt på Vinmonopolet.

Norsk ølfestival 
Norsk ølfestival (tidl. Publikums favoritt) er et tidligere årlig arrangement holdt av Norbrygg som en uformell hjemmebryggerkonkurranse hvor et betalende publikum velger ut sine favoritter blant utstilte øl. Til forskjell fra det mer offisielle mesterskapet stilles der ingen formelle krav til ølet som stilles ut – publikum står fritt til å fordele sine poeng slik de selv ønsker.

Arrangementet ble sist holdt i 2020.

Referanser

Eksterne lenker
 Norbrygg

Norske interesseorganisasjoner
Organisasjoner etablert i 1998
Ølbrygging